અંધેરીમાં એક નહીં પણ અનેક સમસ્યાથી ભરેલો મેટ્રોનો બ્રિજ
You are here :HOME >> Mumbai >> Santacruz to Andheri >> અંધેરીમાં એક નહીં પણ અનેક સમસ્યાથી ભરેલો મેટ્રોનો બ્રિજ
13 June 2015	Namrata Patel
અંધેરી મેટ્રોના બ્રિજ પર કેટકેટલીયે સમસ્યાઓ સર્જાયેલી છે. આ બ્રિજ પરની ટાઇલ્સ તૂટેલી છે. ઉપરાંત લોકોએ તમાકુની પિચકારી મારીને બ્રિજ પર ગંદકી કરી મૂકી છે.
અહીંથી પસાર થતાં ખ્યાલ આવે કે બ્રિજ કેટલી ગંદકીઓથી ભરેલો છે. શરૂઆતના થોડા દિવસ સ્વચ્છતા અભિયાનના નારાઓ લગાવવામાં આવ્યા, પરંતુ અત્યારે આ બ્રિજની હાલત જોઈને લાગે કે અહીં સ્વચ્છતા અભિયાન સાથે લોકોને કંઈ લાગતુંવળગતું નથી. બ્રિજ પરથી પસાર થતાં કેટલાક લોકો અહીં થૂંકે છે અને યોગ્ય સાફસફાઈના અભાવે અહીં ગંદકી પણ વધી ગઈ છે.આ બાબતે ફરિયાદ કરતાં એક પ્રવાસીએ મિડ-ડે LOCALને જણાવ્યું હતું કે 'બ્રિજ પર આટલી સમસ્યાઓ હોવા છતાં પણ પ્રશાસન કઈ રીતે આ સમસ્યાઓને નજરઅંદાજ કરી શકે છે. બ્રિજ પર એટલી ખરાબ દુર્ગંધ આવતી હોય છે કે અહીંથી પસાર થતાં નાકે દમ આવે છે. આટલું ઓછું હોય એમ બ્રિજ પર જગ્યા-જગ્યા પર ટાઇલ્સ તૂટેલી છે.
આ તૂટેલી ટાઇલ્સને ક્યારે રિપેર કરવામાં આવશે. આખા બ્રિજ પર કેટલીયે જગ્યાએ પાન-તમાકુની પિચકારીઓ મારીને ગંદકી ફેલાવી છે. પોસ્ટરોનો તો કોઈ પાર નથી. દરેક જગ્યાએ પોસ્ટરો ચોંટાડીને દીવાલને ગંદી કરી મૂકી છે. આ બધાને પરિણામે બ્રિજ પર ગંદકી વધવા લાગી છે. ક્યારે બ્રિજ પરની આ બધી ગંદકીઓને દૂર કરવામાં આવશે? લોકો બ્રિજ પર ગંદકી ન ફેલાવે એ માટે પ્રશાસને પગલાં ભરવાં જોઈએ તથા તૂટેલી ટાઇલ્સોને પણ વહેલી તકે રિપેર કરાવવી જોઈએ.'